Ensifera

Iste articlo tracta sobre os Ensifera, una suborden d'insectos. Ta o chenero d'Aves, se veiga Ensifera (chenero).

Os ensifers u ensiferos (pronunciau /ensi'fes/~/ensi'feɾos/, como "ensifés" u "ensiféros" respectivament; cientificament Ensifera -en latín-) son una suborden d'insectos ortopteros caracterizaus por as antenas largas que tienen, en toz os casos feitas de mas de trenta artillos. Ensifera, consultada o 22 de septiembre de 2012. Ensifera en a pachina Tree of Life project; consultada o 22 de septiembre de 2012.

 Descripción 

Os ensiferos son insectos terrestres, herbivoros en a mayoría de casos. Habitan en a vechetación preta, en a hierba altera, o brancamen d'os árbols, matigals y matullars. Muitas especies son arboricolas, especialment as que viven en ecosistemas tropicals dominaus por a selva. Tamién i ha especies que s'han especializau en fer una vida soterrana, y s'ha descrito ensifers que habitan plenament en l'interior d'esplugas y atras cavidaz naturals en ausencia de luz.

Muitas especies tienen colors cripticas que les aduyan a camuflar-se con as plantas, estratechia que ye primordial en a supervivencia de muitas especies, pus son presas ta muitos atros grupos d'animals, como as aus, os reptils y bels mamiferos.

As antenas son mas largas que en os suyos parients os celiferos y, en comparanza con a relativament poca funcionalidat d'aquéllas, en a mayoría d'especies d'ensifers se fan servir ta palpar o entorno. Un gran numer d'especies descritas son nocturnas.

As fembras adultas de todas as especies tienen un ovopositor u oviscapto, que puede gosar estar de grans dimensions en cualques casos. As dimensions y dureza d'os cercos que se troba a canto y canto de l'oviscapto son un d'os caracters que s'emplega ta clasificar as tres superfamilias acceptadas en o grupo: Grylloidea, Rhaphidophoroidea y Tettigonoidea. Suborden Ensifera. Clave de superfamilias, consultau o 22 de septiembre de 2012.

 Imáchens 

 Referencias 

 Vinclos externos 

Categoría:Orthoptera